Publication: Magyar Közlöny
Issue: MK-2000-95 (Year: 2000, Number: 95)
Era: 1990-2004
Section: 1. számú melléklet a 28/2000. (IX. 21.) OM rendelethez
Paragraph Index: 219

8. évfolyam Évi óraszám: 37 Belépő tevékenységformák Tartalom Éneklés Egy választott témakörhöz (pl. nemzeti ünnep, iskolai ünnepség, ballagás stb.). Az osztály által összeállított énekes műsor előadása. Zenei könyvtárhasználat : a tanult dalok földrajzi, korrajzi, néprajzi vonatkozásainak gyűjtése; zenei műszavak, régies-népies szavak jelentésének önálló megismerése. Magyar népdalok (minden stílusrétegből válogatva). Más földrészek dalai . Egyházi énekek. Bartók, Kodály és Bárdos műveinek énekes szemelvényei. A századforduló és a XX. század zeneirodalmának énekelhető szemelvényei. Többszólamú szemelvények. Zenehallgatás Rendszerező ismétlés (a magyar és európai zeneművészet századainak és műfajainak áttekintése jellemző zenei szemelvények segítségével). Bartók és Kodály énekkari, zenekari és színpadi műveinek felismerése és megnevezése a hangzó részletek alapján. Ismétlés anyaga: A magyar és európai zeneművészet századai. A zenei műfajok. A XX. század zenei irányzatainak kiemelkedő alkotásai, kortársművészet. A dzsessz és jellegzetes műfajai. 2000/95/II. szám A XX. század zenei irányzatainak felismerése többször meghallgatott zeneművek részletei alapján. A zenei műfajok áttekintése és összefüggések keresése a társművészetek és a zene között (tánc az ismert történeti tánczenékhez). A dzsessz műfaji ismereteinek kapcsolása a meghallgatott műzenei anyaghoz. Tájékozódás a könnyű műfaj megjelenési formáiban, módjaiban (mindennapi hangzó zenei környezetünk jelenségeinek megismerése, értelmezése). A zene szórakoztató funkciói: táncok a zenetörténetben (a szvittől a rock and rollig). A könnyűzene ma. Improvizáció A tanult népdalformákban és hangkészletekben önálló rögtönzés. Dallammodellként: a tanult zenei anyag tartalmai. Zenei olvasás-írás Minden eddigi feladattípus gyakorlása (összegzés). A tanult énekes és hangszeres szemelvények anyaga. Zenei ismeretek Dalismeret Dalok, énekes szemelvények (XX. század). Műismeret Zeneművek, témák a zenehallgatási anyagból (XX. század). Népzene Autentikus előadásmód a magyar, európai és világzenében. Zeneelmélet Aszimmetria, atonalitás, poliritmia. Zeneirodalom/ zenetörténet A XX. század: Zeneszerzők: Bartók, Bárdos, Kodály, Weiner és más kortárs szerzők. Gershwin; Debussy, Ravel, Stravinsky, Honegger, Prokofjev, Hacsaturján, Britten, Penderecki. Irányzatok: impresszionizmus, neoklasszicizmus, folklorizmus. Új kifejezési, megjelenési formák: elektronikus zene. Könnyűzene: a Beatles; Presley, Webber, Szörényi. A dzsessz és a könnyűzene műfajai. A mai könnyűzene (aktualitások). A továbbhaladás feltételei Éneklés Részvétel a csoportos éneklésben, előadásban, dalanyag bővítése 15 énekes szemelvénnyel. Zenehallgatás Tudjon többször hallott zeneművet elhelyezni a megfelelő zenetörténeti korszakban. Improvizáció Ritmikai, dallami, formai és népzenei stílusokra vonatkozó ismeretek alkalmazása rögtönzési feladatok megoldásában. Zenei olvasás-írás A leggyakoribb tempo- és dinamikai jelek alkalmazására való képesség a csoportos és egyéni éneklés során. A 8 év anyagának összefoglalásaként könnyű dallamok, ritmusok olvasása-írása. 2000/95/II. szám Javasolt közös zenei anyag (5–8. évfolyam) Népdalok A citrusfa levelestől A csitári hegyek alatt A jó lovas katonának A Vidrócki híres nyája Ablakomba, ablakomba Által mennék Csillagok, csillagok Erdő, erdő de magas Erdő, erdő, erdő, marosszéki… Érik a szőlő Felülről fúj Hull a szilva Két tyúkom tavali Madárka, madárka Megyen már a hajnalcsillag Nagyváradi kikötőben Ősszel érik babám Sárgul már a … Sej, Nagyabonyban Szépen úszik a … Énekes anyag a magyar zenetörténetből Erkel–Kölcsey: Himnusz Egressy–Vörösmarty: Szózat Tinódi: Egri históriának summája Csínom Palkó Törökbársony süvegem Tyukodi nóta Ellopták szívemet – Pálóczi Horváth Ádám gyűjtéséből Kossuth Lajos azt üzente Esik eső karikára Most szép lenni katonának Kecskemét is kiállítja Fónagy–Arany: Nemzetőr dal Szerdahelyi: Magasan repül a daru Énekes műzenei szemelvények Bach: Már nyugosznak a völgyek (korál) Bach: Üdv rád és házad népére (Parasztkantáta) Haydn: Erdő mélyén (kánon) Mozart: Jöjj, drága május (dal) Mozart: Csengettyűária (Varázsfuvola c. opera) Beethoven: Marmotte (dal) Schubert: A pisztráng (dal) Kodály: Háry (daljáték) – részletek Bárdos: Rétre hívó (kánon) Erkel: Keserű bordal (Bánk Bán c. opera) Meghalt a cselszövő (Hunyadi László c. opera) 2000/95/II. szám Zenehallgatási anyag Vivaldi: A négy évszak – É-dúr hegedűverseny (Tavasz), F-moll hegedűverseny (Tél) Bach: Már nyugosznak a völgyek (korálfeldolgozás vegyes karra) Händel: Halleluja – kórus a Messiás c. oratóriumból Händel: Győzelmi dal – a Judás Makkabeus c. oratóriumból Haydn: G-dúr (Üstdob) szimfónia Mozart: Egy kis éji zene Mozart: Varázsfuvola Beethoven: D-dúr hegedűverseny Schubert: A pisztráng (dal) Schubert: A-dúr zongoraötös – IV. tétel Schumann: „Álmodozás” – a Gyermekjelenetek c. zongorasorozatból Chopin: G-moll mazurka (Op. 24. No. 1.) Chopin: Grande Valse brillante Liszt: XV. magyar rapszódia Verdi: Rabszolgák kórusa – a Nabucco c. operából Verdi: Radames románca – az Aida c. opera I. felvonásából Bevonulási induló – az Aida c. opera II. felvonásából Muszorgszkij: Egy kiállítás képei Smetana: Moldva Dvořák: E-moll (Újvilág) szimfónia Erkel: Keserű bordal – a Bánk bán c. opera I. felvonásából Bánk áriája – a II. felvonásból Erkel: Meghalt a cselszövő – zárókórus a Hunyadi László c. operából (I. felvonás) Palotás – a Hunyadi László c. operából Debussy: Children’s corner Bartók–Kodály: Magyar népdalok (énekhangra, zongorakísérettel) Kodály: Mátrai képek Kodály: Székelyfonó Kodály: Háry (daljáték) Kodály: Kállai kettős Kodály: Fölszállott a páva Kodály: Esti dal Bartók: Magyar képek Bartók: Gyermekeknek – I/18, II/31. Bartók: Divertimento Sravinsky: Petruska Britten: Változatok és fúga egy Purcell-témára Gershwin: Klára bölcsődala és Porgy dala – a Porgy és Bess c. operából (A szegény ember gazdagságáról) Szörényi–Bródy: István, a király – szabadon választott részletek 2000/95/II. szám RAJZ ÉS VIZUÁLIS KULTÚRA 5–8. évfolyam Célok és feladatok Tantárgyunk látni és láttatni tanít. Átfogó szakmai célja, a tanulók látáskultúrájának megalapozása. Feladata vizuális megismerő-, befogadó-, alkotóképességeik fejlesztése, a kommunikáció köznapi, művészi, műszaki és tudományos módjainak, a közlés és kifejezés képi formáinak megismertetése. A tantárgy különösen a látvány mélyebb tartalmának, jelentésének, esztétikai üzenetének megértéséhez járul hozzá. Lehetővé teszi a gyermekek számára a látható, tapintható tárgyi valóságban, a képi világában való eligazodást, és személyes alkotói utak bejárására bátorít. Fejleszti képi-plasztikai ábrázoló-, kifejező-, közlő-, alakító-, konstruálóképességeiket; a gondolatban és érzelmekben gazdag tevékenységek által a világ érzéki-tapasztalati birtokbavételére nevel, feladata a látás és a kéz intelligenciájának kiművelése. A térszemlélet, a forma-, szín- dinamikai és szerkezeti érzék, az anyagismeret képességei a tantárgy fejlesztő hatására emelkednek magasabb szintre. A megsokszorozódott vizuális hatások, technikai információk korában a tantárgy újszerű célja az információk közti szelekció, a tanulók kritikus befogadási képességének megalapozása. Az általános nevelési célokhoz a kreativitás, a problémafelismerő és -megoldó képesség, a képzelet, a képi gondolkodás, az ízlés, a nyitottság, az empátia, az érzelmi élet gazdagításával járul hozzá. A művészeti nevelés értékközvetítő, értékteremtő, egyben személyiségformáló szerepet tölt be, jelentősen hozzájárul a kultúra értékeit becsülő, környezettudatos magatartás formálásához. Az 5–8. osztályos tanulók fogalmi gondolkodása magasabb szintre emelkedik. Növekvő önismeretük, kritikára hajló magatartásuk erősödésével egy időben az alsóbb évfolyamokra jellemző szabad önkifejezési formát fokozatosan a realitásigény, az objektívebb világszemléletre törekvés és az ennek megfelelő ábrázolásmód iránti igény váltja fel. Ezért a tantárgy feladata a vizuális megismerőképesség fejlesztése, az általános vizuális műveltség tudatos rendszerbe foglalása. Az alkotótevékenységeken belül ez a síkbeli, térbeli kifejezőeszközök, a térábrázolási konvenciók, a színtani ismeretek, a tervezési és elemi konstruálási eljárások szabályainak elsajátítását, a létrehozásukhoz szükséges technikák megismerését jelenti. A befogadóképesség fejlesztése a látvány analízisén, a műalkotások elemzésén, értékelésén, leírásán és a vizuális ítéletalkotás szabályainak elsajátításán az egyetemes és benne a magyar művészettörténet stíluskorszakai és a magyar népművészet megismerése által valósul meg. Fejlesztési követelmények A tantárgyi fejlesztés eredményeképpen várható a tanulók egyéni eltéréseket mutató képesség-, készség-, ismeret- és magatartásbeli fejlődése, melynek tényét minden esetben önmaguk év eleji szintjéhez, valamint az életkori jellemzőkhöz viszonyítva ítélhetünk meg. Alkotóképességek A felső tagozatos diákok észlelési nyitottságát, érzékenységét, a vizuális élmények, esztétikai hatások iránti érdeklődését a változatos alkotótevékenységek motiválják. Képessé válnak tudatos megfigyelésre, vizuális viszonylatok, összefüggések, minőségek, részletgazdag emlékezeti megőrzésére, képzetek felidézésére. Képzelőerejük működése és fejlődése belső képekben való gondolkodásukban (vizualizációban, szelekciókban, redukciókban, transzformációkban), képzettársításaik tágasságában, alkotásaik eredetiségében követhető. Alkotóképességük nyilvánul meg a komplexitás kedvelésében, a merev rend kerülésében, szokatlan megoldások alkalmazásában. Jelrendszerük többnyire árnyalt, egyéni stílusjegyeket hordoz. Kreativitásuk ötleteik áramlásában, problémamegoldási leleményességükben, érzelmekkel kísért tetteikben fejeződik ki. Érdeklődési körük szélesedésével feladataikat többféle anyag és eszköz használatával tudják megoldani. Elképzeléseiket megvalósításában módszerességre törekednek, meglévő készségeiket, ismereteiket könnyen mozgósítják. A tanulók egy része képes produktív alkotások létrehozására, míg mások inkább a reproduktív jellegű alakításban képesek igényes, elmélyült munkára, képesek eredményeiket kritikusan vizsgálni, törekednek mások teljesítményeit is reálisan értékelni. Befogadó-, megismerőképességek Vizuális megismerő- és befogadóképességeiket a térbeli, formai, színbeli, mozgásbeli, az anyagokkal, esztétikummal kapcsolatos élmények, a képi világ iránti észlelési fogékonyság jellemzi. Eleven, mozgósítható érdeklődésűek, képesek látványok célirányos, egyre tudatosabb megfigyelésére; a belső képek, képzetek emlékezeti felidézésére. Vizuális memóriájuk által válnak képessé tevékenységbe ágyazott belső képekben, vizuális, esztétikai, művészeti képzetekben való gondolkodásra, képzeleti műveletekre (összehasonlításra, viszonyításra, ok-okozat vizsgálatára, ítéletalkotásra, átalakításra). A látványban rejlő jelentést, a művészi kifejezésben testet öltő esztétikai hatást, a képi információ tartalmát adott szempont szerint elemezni, értelmezni tudják. 2000/95/II. szám Növekvő objektivitással válnak egyre képesebbé a látható (tér, forma, szín, változás, mozgás) minőségek és viszonylatok, problémák megítélésére, tárgyilagos szemléletére, lényeges összefüggések (külső és belső forma, anyag, forma és tartalom, funkció stb.) megértésére, szavakkal is kísért ábrázolásbeli analízisére. Vizuális, művészeti, képzeteiket ismereteiket mozgósítani tudják az adott szempontok szerinti tárgy- és műalkotáselemezések során, törekednek egyéni vélemény kialakítására a számukra mértékadó más vélemények alapján. Esztétikai élményeik mélysége érzelmeikben is tükröződik, ízlésítéleteiket egyéniségüknek megfelelően képesek megfogalmazni. A tanulást segítő képességek A vizualitás nélkülözhetetlen a többi érzékszerv tapasztalatainak rendezésében, a tanulásban, a művelődésben, a mindennapi életben. Az információk áttekinthetővé tételéhez, tagolásához, szemléltetéséhez, ábrák megértéséhez és létrehozásához szükséges felkészültség megszerzéséhez tantárgyunk tanulása nyújt kellő alapot. Általa sajátítja el a tanuló a vizuális információk formáit és ismeri meg forrásait (könyvekben, kiállításokon és egyéb ismerethordozókban).

Source: https://magyarkozlony.hu/hivatalos-lapok/b832d080b157fde7df912d2eb9829b4b3714ead0/dokumentumok/97fb1cc1f33b64f375f4ac2600601d480ba42367/letoltes